section_heading: Povijest
paragraph_text: Stranka - koja je bila u oporbi prema vladi Ivice Račana – ispočetka, pod Granićevim vodstvom nije imala mnogo uspjeha. S vremenom se počela ponovno približavati HDZ-u, u kojemu je u međuvremenu počela dominirati ideološki kompatibilna, umjerena struja Ive Sanadera. Na izborima 2003. godine DC je nastupio na zajedničkoj listi s Budišinim HSLS-om, strankom koja je napustila trećosiječanjsku vlast i također se približila HDZ-u. Ta je lista na izborima doživjela debakl, osvojivši tek tri mjesta, za što je Granić, poput Budiše, preuzeo odgovornost i podnio ostavku na mjesto čelnika stranke.